Ελληνικό Ανοικτό Πανεπιστήμιο

Το Ελληνικό Ανοικτό Πανεπιστήμιο (Ε.Α.Π.) είναι δημόσιο Ανώτατο Εκπαιδευτικό Ίδρυμα. Ιδρύθηκε το 1992 και εδρεύει στην Πάτρα. Σημαντικές ιδιαιτερότητες του πανεπιστημίου είναι η συμμετοχή των φοιτητών στις δαπάνες σπουδών τους και η εξ αποστάσεως εκπαίδευση. Αποστολή Αποστολή του ΕΑΠ είναι η εξ αποστάσεως παροχή προπτυχιακής και μεταπτυχιακής εκπαίδευσης και επιμόρφωσης, με την ανάπτυξη και αξιοποίηση κατάλληλου εκπαιδευτικού υλικού και μεθόδων διδασκαλίας. Στους σκοπούς του ΕΑΠ εντάσσεται η προαγωγή της επιστημονικής έρευνας, καθώς και η ανάπτυξη τεχνολογίας και μεθοδολογίας στο πεδίο της μετάδοσης της γνώσης από απόσταση. Ίδρυση - Ιστορία Μια σειρά από σύγχρονες εξελίξεις στην οικονομία, στις κοινωνικές δομές και στην τεχνολογία ευνοούν την ανάπτυξη ανοικτών συστημάτων εκπαίδευσης. Αρχικά, η άνοδος του κόστους της εργασίας επιβάλλει τη σημαντική επένδυση στον ανθρώπινο παράγοντα, δηλαδή τη συνεχή βελτίωση του εκπαιδευτικού επιπέδου και την εξειδίκευση των εργαζομένων. Από την άλλη, η μαζική είσοδος γυναικών στην αγορά εργασίας επαυξάνει την ανάγκη να τους παρέχονται εκπαιδευτικές ευκαιρίες μέσα από τους κύκλους των σπουδών του ευέλικτου συστήματος της Ανοικτής Εκπαίδευσης. Προς την ίδια κατεύθυνση, συμβάλλει ο εκσυγχρονισμός του πρωτογενή τομέα της οικονομίας, καθώς και η ανάπτυξη του τομέα των υπηρεσιών, που απαιτούν συνεχιζόμενη εκπαίδευση των εργαζομένων μέσα από ευέλικτα εκπαιδευτικά σχήματα. Γενικότερα, η ραγδαία ανάπτυξη της επιστήμης και της τεχνολογίας καθιστούν την αρχική τυπική εκπαίδευση ανεπαρκή για όλη τη διάρκεια της ζωής του σύγχρονου ανθρώπου και οδηγούν στη σταδιακή απαξίωση των γνώσεών του, συνεπώς στην ανάγκη να επιμορφώνεται και να ενημερώνεται διαρκώς, ώστε να παρακολουθεί τις εξελίξεις και να προσαρμόζεται στις μεταβολές. Ωστόσο, στο επίπεδο της Τριτοβάθμιας Εκπαίδευσης, τα Πανεπιστήμια που βασίζονται στην “πρόσωπο με πρόσωπο” διδασκαλία χαρακτηρίζονται από μια σειρά περιορισμούς σε ό,τι αφορά στην πρόσβαση σε αυτά (αδυναμία φυσικής παρουσίας του φοιτητή στις αίθουσες διδασκαλίας, υποχρέωση εισαγωγικών εξετάσεων, μικρή κάλυψη του φάσματος των ηλικιών, μονοσήμαντος καθορισμός της μορφωτικής πορείας από την αρχική επιλογή που κάνουν οι φοιτητές, έλλειψη προσφοράς αυτοτελών μορφωτικών κύκλων μικρής διάρκειας). Τα ανοικτά συστήματα Τριτοβάθμιας Εκπαίδευσης διέπονται από την αντίληψη ότι η μόρφωση είναι δικαίωμα όλων σε όλη τη διάρκεια της ζωής τους. Κατά συνέπεια, απευθύνονται σε πολύ μεγάλο φάσμα ενδιαφερομένων και παρέχουν, όσο γίνεται, περισσότερες εκπαιδευτικές ευκαιρίες, καθώς η κατοικία χρησιμοποιείται ως κύριος χώρος μάθησης, ο φοιτητής επιλέγει το χρόνο μελέτης και το ρυθμό με τον οποίο μαθαίνει, δεν υπάρχουν εισαγωγικές εξετάσεις και ο φοιτητής διαμορφώνει ο ίδιος τη μορφωτική του φυσιογνωμία επιλέγοντας αυτοτελείς κύκλους των σπουδών μέσα από το αρθρωτό σύστημα. Το ΕΑΠ, για τη λειτουργία του οποίου ψηφίστηκε ο Νόμος 2552 ψηφίστηκε το 1997 (ΦΕΚ 266/24-12-1997), ήλθε να καλύψει αυτή την ανάγκη στο πεδίο της Τριτοβάθμιας Εκπαίδευσης της χώρας μας, όπως εξάλλου έγινε και με Ανοικτά Πανεπιστήμια σε όλες σχεδόν τις χώρες της Ευρώπης, τα οποία άρχισαν να ιδρύονται από τη δεκαετία του ’70 και σήμερα απορροφούν εκατοντάδες χιλιάδες φοιτητές (λ.χ. το Α.Π. της Μεγάλης Βρετανίας έχει 250.000 φοιτητές, το Α.Π. της Ισπανίας 150.000, της Γερμανίας 70.000 κ.ο.κ.). Σχολές και Προγράμματα Προπτυχιακών Σπουδών Παρακάτω αναλύονται οι Σχολές του ΕΑΠ: Σχολή Ανθρωπιστικών Επιστημών Η Σχολή Ανθρωπιστικών Επιστημών (ΣΑΕ) είναι μία από τις τέσσερις σχολές του Ε.Α.Π. Η Σχολή έχει σήμερα 16 μέλη Δ.Ε.Π. Η ΣΑΕ προσφέρει σήμερα συνολικά εικοσιένα προγράμματα σπουδών (τρία προγράμματα προπτυχιακών σπουδών και δεκαεννέα προγράμματα μεταπτυχιακών σπουδών) Προγράμματα Προπτυχιακών Σπουδών Σπουδές στον Ευρωπαϊκό Πολιτισμό (ΕΠΟ) Σπουδές στον Ελληνικό Πολιτισμό (ΕΛΠ) Ισπανική Γλώσσα και Πολιτισμός (ΙΣΠ) Προγράμματα Μεταπτυχιακών Σπουδών Λαϊκός πολιτισμός και Νεότερη Πολιτιστική Κληρονομιά (ΛΠΚ) Γλωσσική Εκπαίδευση για Πρόσφυγες και Μετανάστες (LRM) Δημόσια Ιστορία (ΔΙΣ) Διδακτική της Αγγλικής ως Ξένης/Διεθνούς Γλώσσας (ΑΓΓ) Διδακτική της Γερμανικής ως Ξένης Γλώσσας (ΓΕΡ) Διδακτική της Γαλλικής ως Ξένης Γλώσσας (ΓΑΛ) Εκπαίδευση Ενηλίκων MEd (ΕΚΕ) Εκπαίδευση και Τεχνολογίες σε συστήματα εξ αποστάσεως διδασκαλίας και μάθησης – Επιστήμες της Αγωγής (ΕΤΑ) Επικοινωνία της Επιστήμης (ΕΕΠ) Επιστήμες της Αγωγής (ΕΚΠ) Εφαρμοσμένη Αναπτυξιακή Ψυχολογία (ΕΑΨ) Νεότερη και Σύγχρονη Ελληνική Ιστορία (ΣΕΙ) Ορθόδοξη Χριστιανική Θεολογία και Θρησκευτικός Πλουραλισμός (ΟΡΘ) Παραστατικές Τέχνες (ΠΑΤ) Σύγχρονες τάσεις στη γλωσσολογία για εκπαιδευτικούς (ΑΔΕ) Σύγχρονος Ιταλικός Πολιτισμός και Ειδικά Ζητήματα Ορολογίας και Ερμηνείας (ITA) Τέχνη-Πολιτιστική Κληρονομιά-Αναπτυξιακές Πολιτικές (ΤΕΠ) Φιλοσοφία και Τέχνες (ΦΙΤ) Δημιουργική Γραφή (ΔΗΓ) Ψηφιακές Ανθρωπιστικές Επιστήμες: μέθοδοι, εργαλεία, πρακτικές (ΨΑΕ) Κοινά Μεταπτυχιακά Προγράμματα Σπουδών ΣΑΕ Επιστήμες της Αγωγής: Ειδική Αγωγή και Εκπαίδευση Ατόμων με Προβλήματα Προφορικού και Γραπτού Λόγου (ΕΑΓ) Συνέδρια και δικτύωση Η ΣΑΕ οργανώνει τακτικά κάθε δύο χρόνια το Πανελλήνιο Συνέδριο για την Ανοικτή και εξ Αποστάσεως Εκπαίδευση με διεθνείς συμμετοχές και περίπου 5.000 συνέδρους. Έχουν ήδη εκδοθεί τρεις τόμοι πρακτικών. Η Σχολή οργανώνει κάθε έτος ειδικό πρόγραμμα επιμόρφωσης για τα μέλη Σ.Ε.Π. του Ε.Α.Π. στην Ανοικτή και εξ Αποστάσεως Εκπαίδευση. Οι συνεργαζόμενοι φορείς «Επιστημονική Ένωση Εκπαίδευσης Ενηλίκων» και το «Ελληνικό Δίκτυο Ανοικτής και εξ Αποστάσεως Εκπαίδευσης» εκδίδουν τα επιστημονικά περιοδικά «Εκπαίδευση Ενηλίκων» και «Ανοικτή Εκπαίδευση» με σύστημα κριτών. Σχολή Κοινωνικών Επιστημών Η Σχολή Κοινωνικών Επιστημών (ΣΚΕ) είναι μία από τις τέσσερις Σχολές του ΕΑΠ που ιδρύθηκαν με τον ιδρυτικό νόμο Ν.2552/97 και συγκροτήθηκε σε σώμα το 2005. Αντικείμενο Η Σχολή Κοινωνικών Επιστημών (ΣΚΕ) έχει ως βασικό αντικείμενο την προσφορά γνώσεων και δεξιοτήτων σε θέματα των κοινωνικών επιστημών, δίνοντας ιδιαίτερη έμφαση στη διοικητική και οικονομική επιστήμη. Προγράμματα Προπτυχιακών Σπουδών Διοίκηση Επιχειρήσεων και Οργανισμών (ΔΕΟ) Δημόσια Διοίκηση (ΔΗΔ) Διοίκηση Τουρισμού (ΔΙΤ) Μεταπτυχιακά Προγράμματα Σπουδών Δημόσια Υγεία και Πολιτικές (ΔΥΠΟ) Διοίκηση Μονάδων Υγείας (ΔΜΥ) Διοίκηση Πολιτισμικών Μονάδων (ΔΠΜ) Διοίκηση Τουριστικών Επιχειρήσεων (ΔΤΕ) Τραπεζική, Χρηματοοικονομική και Χρηματοοικονομική Τεχνολογία (FinTech) (ΤΡΑΧ) Master in Business Administration (MBA) Αθλητικές Σπουδές: Κοινωνιολογία, Ιστορία, Ανθρωπολογία (ΑΣΚ) Supply Chain Management (SCM)/Διοίκηση Εφοδιαστικής Αλυσίδας (ΔΕΑ) Διοίκηση Αθλητισμού (ΔΑΘ) Εγκληματολογικές και Ποινικές προσεγγίσεις της διαφθοράς, του οικονομικού και του οργανωμένου εγκλήματος (ΠΕΔ) Κοινωνική και Αλληλέγγυα Οικονομία (ΚΑΟ) Σύγχρονες Δημοσιογραφικές Σπουδές (ΣΔΣ) MSc in Innovation Management and Entrepreneurship (IME) Δημόσια Διοίκηση και Ηλεκτρονική Διακυβέρνηση (ΔΜΔ) Σπουδές φύλου: Μεθοδολογίες, θεωρίες, πολιτικές (ΦΥΛ) Κοινά Μεταπτυχιακά Προγράμματα Σπουδών Παγκόσμιες Προκλήσεις και Συστήματα Αναλύσεων (ΠΣΑ) (ΔΠΜΣ με το Πανεπιστήμιο Πελοποννήσου) Ευρωπαϊκό Δίκαιο (ΕΔΙ) (κοινό ΜΠΣ με το FREDERICK UNIVERSITY) Διαχείριση γήρανσης και χρόνιων νοσημάτων (ΓΧΝ) (ΔΜΠΣ με το Πανεπιστήμιο Θεσσαλίας) Δίκαιο της Οικονομίας και των Επιχειρήσεων (ΔΟΕ & ΔΟΕΒ) (κοινό ΜΠΣ με το Πανεπιστήμιο Λευκωσίας) Τραπεζική, Λογιστική και Χρηματοοικονομική (ΤΛΧ & ΤΛΧΒ) (κοινό ΜΠΣ με το Πανεπιστήμιο Λευκωσίας) MSc in Enterprise Risk Management (ERM) (κοινό ΜΠΣ με το Ανοικτό Πανεπιστήμιο Κύπρου) Ειδικό Πρόγραμμα Σπουδών Παιδαγωγική και Διδακτική Επάρκεια» της ΣΚΕ Εργαστήρια της ΣΚΕ Εργαστήριο Μάνατζμεντ και Δημόσιας Διοίκησης Εργαστήριο Οικονομικής Ανάλυσης και Πολιτικής Εργαστήριο Λογιστικής Εγκαταστάσεις Η Σχολή (Γραφεία μελών ΔΕΠ και Γραμματεία), στεγάζεται στο κτίριο Ε΄, Α΄ όροφο – Βόρεια Πτέρυγα, της πανεπιστημιούπολης του ΕΑΠ, επί της οδού Παρ. Αριστοτέλους 18, ΤΚ 26335, στην Πάτρα. Σχολή Θετικών Επιστημών και Τεχνολογίας Η Σχολή Θετικών Επιστημών και Τεχνολογίας (ΣΘΕΤ) είναι μία από τις τέσσερις Σχολές του Ε.Α.Π. Η Σχολή έχει σήμερα 15 Δ.Ε.Π. Στη Σ.Θ.Ε.Τ. διδάσκονται αντικείμενα Θετικών Επιστημών (Φυσικές Επιστήμες, Μαθηματικά), Πληροφορικής και Επιστημών της Μηχανικής (Μηχανική Περιβάλλοντος και Περιβαλλοντικού Σχεδιασμού, Διαχείριση και Κατασκευή Τεχνικών Έργων κ.ά.). Προγράμματα Προπτυχιακών Σπουδών Σπουδές στις Φυσικές Επιστήμες (ΦΥΕ) Πληροφορική (ΠΛΗ) Προγράμματα Μεταπτυχιακών Σπουδών Precision Medicine and Nοvel Therapies (PRETH) (ΔΠΜΣ με το ΙΙΒΕΑΑ) Data Science and Machine Learning (DAMA) Βιοπληροφορική και Νευροπληροφορική (ΒΝΠ) (ΔΠΜΣ με το Ιόνιο Πανεπιστήμιο) Επιδημιολογία (ΕΠΙ) Εφαρμογές Γεωργίας Ακριβείας ( ΕΓΑ) (ΔΠΜΣ με το Πανεπιστήμιο Πατρών) Διαχείριση Αποβλήτων MSc (ΔΙΑ) Διαχείριση και Τεχνολογία Ποιότητας Msc (ΔΙΠ) Διαχείριση Τεχνικών Έργων MSc (ΔΧΤ) Μεταπτυχιακές Σπουδές στα Μαθηματικά MSc (ΜΣΜ) Μεταπτυχιακή Ειδίκευση Καθηγητών Φυσικών Επιστημών MSc (ΚΦΕ) Μεταπτυχιακή Εξειδίκευση στα Πληροφοριακά Συστήματα MSc (ΠΛΣ) Περιβαλλοντική Κατάλυση για Αντιρύπανση και Παραγωγή Καθαρής Ενέργειας (ΚΠΠΒ) Προχωρημένες Σπουδές στη Φυσική MSc (ΠΣΦ) Σεισμική Μηχανική και Αντισεισμικές Κατασκευές MSc (ΣΜΑ) Συστήματα Κινητού και Διάχυτου Υπολογισμού Msc (ΣΔΥ) Χημική και Βιομοριακή Ανάλυση (ΧΒΑ) Καλλιέργειες υπό κάλυψη – Υδροπονία (ΚΥΚ) (ΔΠΜΣ με το Γεωπονικό Πανεπιστήμιο Αθηνών) Εργαστήρια της ΣΘΕΤ Εργαστήριο Αναλυτικής και Ανωνυμοποίησης Μεγάλων Δεδομένων Εργαστήριο Τεχνολογιών Αειφορικής Διαχείρισης Αποβλήτων Εργαστήριο Εφαρμοσμένων Μαθηματικών Εργαστήριο Τεχνολογίας και Πολιτικής Ενέργειας και Περιβάλλοντος Εργαστήριο Κινητού και Διάχυτου Υπολογισμού, Ποιότητας και Περιρρέουσας Νοημοσύνης Σχολή Εφαρμοσμένων Τεχνών και Βιώσιμου Σχεδιασμού Η Σχολή Εφαρμοσμένων Τεχνών και Βιώσιμου Σχεδιασμού (ΣΕΤ) είναι μία από τις τέσσερις Σχολές του Ε.Α.Π. Η Σχολή έχει σήμερα 4 μέλη Δ.Ε.Π. Το αντικείμενο της Σχολής επικεντρώνεται στην προσφορά γνώσεων και δεξιοτήτων στους τομείς: Των εικαστικών και εφαρμοσμένων τεχνών σε συνδυασμό με τις οπτικές και ψηφιακές τεχνολογίες, Της αειφορίας, του περιβαλλοντικού σχεδιασμού έργων υποδομής, πόλεων και κτιρίων και για την αντιμετώπιση της κλιματικής αλλαγής Της προστασίας της πολιτιστικής και φυσικής κληρονομιάς από τις επιπτώσεις της κλιματικής αλλαγής Τις μεθόδους σχεδιασμού με νέες τεχνολογίες Προπτυχιακά Προγράμματα Σπουδών Σπουδές Κινηματογραφικής Γραφής, Πρακτικής και Έρευνας (ΣΚΙ) Μεταπτυχιακά Προγράμματα Σπουδών Αποτύπωση και τεκμηρίωση μνημείων και Αρχαιολογικών Χώρων (ΑΤΜ) Βιώσιμος Σχεδιασμός Εσωτερικού Περιβάλλοντος Κτιρίων (ΕΠΚ) Σχεδιασμός Οπτικών Εφέ και Κινούμενης Εικόνας» (ΣΟΚ) Ακουστικός Σχεδιασμός και Ψηφιακός Ήχος (ΑΣΠ) Γραφικές Τέχνες – Πολυμέσα (ΓΤΠ) Περιβαλλοντικός Σχεδιασμός Msc (ΠΣΧ) Σχεδιασμός Φωτισμού (ΣΦΠ) Interaction Generative Design – IGD (Διαδραστικός Αλγοριθμικός Σχεδιασμός) Protection of Cultural Heritage and Monuments of Nature from the Effects of Climate Change (CCC) Ανεξάρτητες μονάδες του ιδρύματος Εργαστήριο Εκπαιδευτικού Υλικού & Εκπαιδευτικής Μεθοδολογίας Μονάδα Εσωτερικού Ελέγχου του Ε.Α.Π. Μονάδα Διασφάλισης Ποιότητας (ΜΟ.ΔΙ.Π.) του Ε.Α.Π. Κέντρο Συμβουλευτικής & Ψυχολογικής Υποστήριξης Κέντρο Υποστήριξης Διδασκαλίας και Μάθησης – ΚεΔιΜα/ΕΑΠ Μονάδα Εσωτερικής Αξιολόγησης (MEA) του ΕΑΠ Ομάδα Προστασίας Δεδομένων Μονάδα Ασφάλειας και Προστασίας Κέντρο Επιμόρφωσης και Δια Βίου Μάθησης (Κ.Ε.ΔΙ.ΒΙ.Μ.) του Ε.Α.Π. Βιβλιοθήκη Η βιβλιοθήκη του Ε.Α.Π. στεγάζεται, από τον Μάρτιο 2016, σε κτίριο και σε άνετο και λειτουργικό χώρο, στη συνοικία Κουκούλι Πάτρας (διεύθυνση: Πατρών-Κλάους 183). Πριν, η βιβλιοθήκη στεγαζόταν σε οίκημα στο κέντρο της πόλης, επί της οδού Τριών Ναυάρχων. Μαζί με τη δανειστική βιβλιοθήκη στεγάζονται: το αναγνωστήριο, οι ηλεκτρονικοί υπολογιστές και λοιπές υπηρεσίες της βιβλιοθήκης. Παράρτημα της Βιβλιοθήκης και Κέντρου πληροφόρησης υπάρχει στην Αθήνα. Παραρτήματα Παράρτημα Αθήνας Τo Παράρτημα της Αθήνας στεγάζεται στα εξής δύο κτίρια: Α. Κτίριο Διοίκησης (Τζωρτζ 4, Πλ. Κάνιγγος, 10677) και, Β. Κτίριο Υπηρεσιών (Γραβιάς 4-6, Αθήνα, 10678). Παράρτημα Θεσσαλονίκης Το Παράρτημα της Θεσσαλονίκης στεγάζεται στον 1ο όροφο κτιρίου στην οδό Αριστοτέλους 11, 546 24 Θεσσαλονίκη. Παράρτημα Κομοτηνής Το Παράρτημα Κομοτηνής στεγάζεται στον 1ο Όροφο του Κτιρίου «Νέστορος Τσανακλή», Δημοκρίτου και Στουκόπουλου, 691 00, Κομοτηνή Διατελέσαντες πρόεδροι του ΕΑΠ Πρόεδροι έχουν διατελέσει τα ακόλουθα πρόσωπα Ο Ανδρέας Λεντάκης πρωτεργάτης του θεσμού των Ελεύθερων Ανοιχτών Πανεπιστήμιων («Ε.Α.Π.») Ο θεσμός του Ελεύθερου Πανεπιστημίου, συνδέεται στην αφετηρία του με τον Αντρέα Λεντάκη και αποτελεί έναν από τους σημαντικότερους θεσμούς της μεταπολίτευσης. Η σύλληψη του θεσμού «Ελεύθερο Πανεπιστήμιο», ένας από τους πιο προωθημένους μεταπολιτευτικά θεσμούς οφείλεται στον Ανδρέα Λεντάκη, ο οποίος τον θεμελίωσε και εφάρμοσε για πρώτη φορά στον Δήμο Υμηττού και στον Φ.Ο.Υ. (Φιλοπρόοδο Όμιλο Υμηττού) το 1977, πριν καν εκλεγεί δήμαρχος του ίδιου δήμου τον Οκτώβριο του 1978. Οι στόχοι του θεσμού είχαν τις ρίζες τους στο αναφαίρετο δικαίωμα του ανθρώπου για μόρφωση, ανεξάρτητα από την ηλικία, το φύλο, την κοινωνική προέλευση και την γνωστική, αλλά και επαγγελματική του κατάρτιση. Τα μαθήματα με θέματα γενικού ενδιαφέροντος, πραγματοποιούνταν χωρίς δίδακτρα από διακεκριμένους ανθρώπους των γραμμάτων, έτσι η γνώση σταματά να είναι προνόμιο των λίγων αλλά κτήμα των πολλών. Μ’ αυτό τον τρόπο δημιουργούνται σκεπτόμενοι και κοινωνικά ευαισθητοποιημένοι πολίτες, απαλλαγμένοι από δογματισμό. Η λειτουργία του «Ελεύθερου Πανεπιστημίου» ξεκίνησε τον Μάϊο του 1977 με έναν κύκλο μαθημάτων Κοινωνιολογίας με θέματα: Γένεση της ανθρώπινης κοινωνίας , καταγωγή του γάμου, μορφές του γάμου, γλώσσα και εξέλιξη της ιστορίας. Εκτός από τον Αντρέα Λεντάκη, στο πλαίσιο των παραπάνω κύκλων, διαλέξεις έδωσε ο δικηγόρος Αργυρόπουλος, Πουλιανός και Κόντος. Η μεγάλη απήχηση θα οδηγήσει στην διεύρυνση του κύκλου μαθημάτων από τον χώρο της πολιτειολογίας και της κοινωνικής ανθρωπολογίας έως τα θέματα λογοτεχνίας και πολιτικής οικονομίας το 1978 με συμμετοχή διακεκριμένων προσωπικοτήτων όπως του Μάριου Νικολιανάκου, του Κώστα Κουλουφάκου και άλλους. Επισημαίνεται, ότι λειτούργησαν 73 Ε.Π., εκ των οποίων τα 67 αφορούν στην επικράτεια της Ελλάδας, ενώ τα 6 στο εξωτερικό. Το 1983, η Υπουργός Πολιτισμού Μελίνα Μερκούρη στον χαιρετισμό της για την έκδοση του Καταλόγου ομιλητών- θεμάτων για τα Ελεύθερα Πανεπιστήμια τα ανέφερε ως ένα καταξιωμένο θεσμό που προσφέρει μεγάλη υπηρεσία μέσα από διάφανες δημοκρατικές διαδικασίες στην πολιτικοποίηση του ατόμου και στην μετεξέλιξη του κατοίκου της πόλης και του χωριού σε υπεύθυνο πολίτη. Τόνισε την επέκταση του θεσμού σε ολόκληρη την Ελλάδα προαναγγέλλοντας ότι ο θεσμός μεταφέρεται και στην Κύπρο. Το 1984, ο Ανδρέας Λεντάκης ως δήμαρχος Υμηττού σε ομιλία του στο πλαίσιο της Β΄ Πανελλαδικής Συνδιάσκεψης για το θεσμό του Ελεύθερου Πανεπιστήμιου, που στο μεταξύ μετονομάστηκε σε Ελεύθερο Ανοιχτό Πανεπιστήμιο (Ε.Α.Π.), θα προβεί σε μία αποτίμηση της εφαρμογής του θεσμού και στην υπόλοιπη Ελλάδα. Την ίδια χρονιά προβλέπεται να λειτουργήσουν 12 Ε.Π. στο εσωτερικό και 11 εκτός Ελλάδας. Το «Ελληνικό Πανεπιστήμιο» υπήρξε καθ’ όλη τη δεκαετία του ’80 ένας δυναμικός, ανοιχτός θεσμός, ο οποίος και μετεξελίχθηκε στο Ε.Α.Π. Πάτρας. Βιβλιογραφικές πηγές Μελίνα Μερκούρη, Χαιρετισμός στην έκδοση του Υπουργείου Πολιτισμού για τα Ελεύθερα Ανοιχτά Πανεπιστήμια, Κατάλογος Θεμάτων- Ομιλητών, Αθήνα 1983. Έφη Σαβουλίδου Λεντάκη, «ΑΝΔΡΕΑΣ ΛΕΝΤΑΚΗΣ 25 χρόνια μετά είναι ακόμη εδώ» εκδ. Ίδρυμα Πολιτισμού & Εκπ/σης «Ανδρέας Λεντάκης», 2022. Φάνη Πετραλιά, «Παιδεία χωρίς…πτυχία», ΤΑ ΝΕΑ, 22 Δεκεμβρίου 1977. Σήφης Μπουζάκης, ο Αντρέας Λεντάκης (1935-1997) για την Παιδεία, τη Γλώσσα, τη Νεολαία και τον Πολιτισμό, Gutenberg Αθήνα 2009. Ελεύθερα Ανοιχτά Πανεπιστήμια Κατάλογος Ομιλητών-Θεμάτων, Υπουργείο Πολιτισμού και Επιστημών, Αθήνα 1984. Παραπομπές Εξωτερικοί σύνδεσμοι eap.gr Αρχειοθετήθηκε 2024-03-15 στο Wayback Machine.